《牟献这提刑来杭纳婿庆予七十次韵二首》
元代·方回

论交未觉白头新，闭户车成合辙轮。
自古云希七十老，即今仅辙两三人。
欲心久绝身宜健，醉鼻常鼾梦不春。
嫁女婚男多少事，忘怀任运莫伤神。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。